JY LEES NOU Gee ons fotokursus as geskenk
Die feestyd is om die draai. Hier’s ’n unieke geskenk vir enige fotografie-liefhebber...
Jy kan nou ons aanlyn-fotokursus as geskenk gee! Koop vir jou vriend of familielid ’n geskenkbewys, en hulle kry gratis lewenslange toegang. Hulle kan teen hulle eie pas deur die kursus werk, mits hulle ’n rekenaar en internettoegang het.
KOOP DIE GESKENKBEWYS HIER
Meer oor die kursus
Met dié aanlyn-fotokursus wil ons dit vir amateurfotograwe nog makliker maak om beter foto’s te leer neem. Nou hoef jy nêrens heen te reis nie, jy kan die lesse in jou eie huis (en teen jou eie pas!) onder die knie kry én dis heelwat goedkoper as om ’n slypskool by te woon.
Met dié aanlyn-fotokursus wil ons dit vir amateurfotograwe nog makliker maak om beter foto’s te leer neem.
As jy ’n DSLR-kamera het en steeds huiwerig is om sonder die “Auto”- of “Program”-modus foto’s te neem, is dié kursus vir jou. Komaan, rus jou toe met die kennis van ons kennerspan en kry groter selfvertroue as fotograaf.
Sodra jy die kursus as ’n geskenk koop (en bewys van betaling aan ons stuur), stuur ons vir jou vriend of geliefde die geskenkbewys via e-pos. Hulle kry ’n kode waarmee hull gratis kan inskryf en lewenslange toegang kry.
Kursuslede loop nie klas nie; alles gebeur aanlyn, en hulle het dus net ’n rekenaar en internettoegang nodig. Die lesinhoud is reeds opgelaai en hulle kan teen hulle eie pas daardeur werk – selfs met ’n koppie koffie, en in pajamas in die bed!
Die kursus is in 6 modules verdeel. Klik hier om die kursus-oorsig te sien.
R950. Dié eenmalige bedrag gee lewenslank toegang tot die kursusmateriaal. Jy kan met ’n kredietkaart betaal of ’n elektroniese oorbetaling doen.
Loer gerus hier vir nog antwoorde op Algemene vrae oor die fotokursus.